Troškinys

Troškinys – tai kietų maisto ingredientų, virtų skystyje ir patiekiamų su gautu padažu, derinys.

Ingredientai gali būti bet koks daržovių derinys, taip pat gali būti mėsa, ypač kietesnė, tinkama lėtai virti, pavyzdžiui, jautiena, kiauliena, elniena, triušiena, ėriena, paukštiena, dešros ir jūros gėrybės. Troškinimui dažniausiai naudojamas sultinys, kartais vanduo. Skoniui pagerinti įdedama nedidelis kiekis raudonojo vyno ar kito alkoholio. Taip pat dedami prieskoniai ir aromatizatoriai. Troškiniai paprastai virinami palyginti žemoje temperatūroje (kunkuliuojant, o ne verdant), kad skoniai susimaišytų.

 Istorinės žinios 
Troškiniai gaminami nuo seniausių laikų. Seniausias žinomas troškinio pavyzdys buvo rastas Japonijoje ir datuojamas Džiomon laikotarpiu. Gamindavo jūros gėrybių troškinius, kurių sudėtis kisdavo priklausomai nuo metų laiko. Maistas buvo gaminamas dideliuose kūgiškuose arba apvaliuose puoduose su smailėjančiu arba smailiu dugnu, kurie gerai laikėsi ant žemės ir laužo pelenųBBC - A History of the World - About: Transcripts - Episode 10 - Jomon pot.

Amazonės gentys naudojo vėžlių kiautus kaip indus, kuriuose troškindavo vėžlių mėsą ir įvairius kitus ingredientus.

Romėnų kulinarijos knygoje Apicius, manoma, kad parašytoje IV a. po Kr., yra kiaulienos troškinių ir žuvies troškinių receptai.

Le Viandier – viena seniausių prancūzų kulinarijos knygų, parašyta XIV a. pradžioje prancūzų virėjo, žinomo kaip Taillevent. Joje yra įvairių rūšių ragu ir troškinių receptai"Taillevent, Viandier (Manuscrit du Vatican)". www.staff.uni-giessen.de. Archived from the original on 2020-08-07. Retrieved 2017-01-27..
Pirmasis rašytinis paminėjimas apie airišką troškinį yra Bairono kūrinyje Velnio kelionė (, 1814 m.): „Velnias ... vakarieniavo ... su maištininku ar kažkuo panašiu airiškame troškinyje.“ ()Byron, George Gordon Byron Baron (1891-01-01). The Poetical Works of Lord Byron: With Memoir and the Original Explanatory Notes, &c. F. Warne and Company..

 Troškinių tipai 
Yra daugybė įvairių troškinių, pradedant nuo mėsos ar jūros gėrybių troškinių iki vegetariškų ar veganiškų troškinių. Mėsiniai balti troškiniai, dar vadinami blanquettes arba fricassées, gaminami iš avienos arba veršienos, kuri yra blanširuota arba lengvai apkeptos, bet nepaskrudintos, ir virta sultinyje. Rudi troškiniai gaminami iš raudonos mėsos gabaliukų, kurie pirmiausia yra apkepti arba paskrudinti, o tada pridedami miltai, sultinys ir vynas.

 Šaltiniai 

 Nuorodos 
Troškinių receptai (food.com)

Kategorija:Troškiniai